pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คัดเลือก 6 เทศกาลประเพณีไทย ยกระดับสู่เทศกาลประเพณีนานาชาติ
วันพฤหัสบดีที่ 11 มกราคม 2567
คัดเลือก 6 เทศกาลประเพณีไทย ยกระดับสู่เทศกาลประเพณีนานาชาติ
.....
กระทรวงวัฒนธรรม ได้คัดเลือกเทศกาลประเพณี เพื่อยกระดับไปสู่ระดับชาติและนานาชาติ ของสํานักงานวัฒนธรรมจังหวัด ประจําปีงบประมาณ พ.ศ. 2567 ดังนี้
.
1. เทศกาลร่มบ่อสร้างและหัตถกรรมสันกําแพง จ.เชียงใหม่
2. ประเพณีกําฟ้าไทยพวน จ.แพร่
3. มหกรรมวัฒนธรรมสานสัมพันธ์อิ้วเมี่ยนโลก จ.พะเยา
4. เทศกาลลานตาลันตา จ.กระบี่
5. งานวิสาขปุรณมีบูชา สักการะมหาสถูปเจดีย์เขาคลังนอก จ.เพชรบูรณ์
6. ประเพณีบุญกระธูปออกพรรษา จ.ชัยภูมิ
.
ระยะต่อไป วธ. จะดําเนินการจัดสรรงบประมาณเพื่อให้สํานักงานวัฒนธรรมจังหวัดนําไปบูรณาการความร่วมมือกับหน่วยงานต่าง ๆ ทั้งภาครัฐ เอกชนและเครือข่ายวัฒนธรรมในการจัดกิจกรรมส่งเสริม 6 เทศกาลดังกล่าว เพื่อยกระดับเทศกาลประเพณีไปสู่ระดับชาติและนานาชาติ
.
ทั้งนี้ การส่งเสริมเทศกาลประเพณีระดับชาติและนานาชาติอย่างต่อเนื่องนั้น จะช่วยจูงใจนักท่องเที่ยวทั้งชาวไทยและชาวต่างชาติ ให้เดินทางเข้ามาเที่ยวสัมผัสกับวิถีชีวิต ศิลปวัฒนธรรมประเพณีท้องถิ่น ซึ่งจะก่อให้เกิดการสร้างงานสร้างรายไปสู่ชุมชนและประเทศ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลประชาสัมพันธ์แจ้งเตือนประชาชนให้เฝ้าระวังโรคระบาดปี 2567 “โควิด – ไข้หวัดใหญ่ – ไข้เลือดออก” ย้ำการฉีดวัคซีนอย่างน้อยปีละ 1 ครั้ง รักษาสุขอนามัยของตนเอง
วันพฤหัสบดีที่ 11 มกราคม 2567
11/01/2567
โฆษกรัฐบาลประชาสัมพันธ์แจ้งเตือนประชาชนให้เฝ้าระวังโรคระบาดปี 2567 “โควิด – ไข้หวัดใหญ่ – ไข้เลือดออก” ย้ําการฉีดวัคซีนอย่างน้อยปีละ 1 ครั้ง รักษาสุขอนามัยของตนเอง
โฆษกรัฐบาลประชาสัมพันธ์แจ้งเตือนประชาชนให้เฝ้าระวังโรคระบาดปี 2567 “โควิด – ไข้หวัดใหญ่ – ไข้เลือดออก” ย้ําการฉีดวัคซีนอย่างน้อยปีละ 1 ครั้ง รักษาสุขอนามัยของตนเอง
วันนี้ (11 มกราคม 2567) นายชัย วัชรงค์ โฆษกประจําสํานักนายกรัฐมนตรี ประชาสัมพันธ์แจ้งเตือนประชาชนให้เฝ้าระวัง 3 โรคระบาด ได้เเก่ โรคโควิด 19 โรคไข้หวัดใหญ่ และไข้เลือดออก โดยกรมควบคุมโรค กระทรวงสาธารณสุขได้วิเคราะห์ข้อมูล ปัจจัยแวดล้อมที่เกิดขึ้น ซึ่งคาดการณ์ว่าจะเกิดการระบาดและเป็นโรคที่ต้องเฝ้าระวังในช่วงปี 2567 นี้ โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กําชับทุกหน่วยงานที่เกี่ยวข้องให้มีมาตรการป้องกันอย่างเคร่งครัด เพื่อเตรียมความพร้อมรับมือและเฝ้าระวังโรคตามฤดูกาลที่ส่งผลกระทบต่อสุขภาพประชาชน
โดยข้อมูลจากกรมควบคุมโรค กระทรวงสาธารณสุข เน้นย้ําให้ประชาชนเฝ้าระวังเป็นพิเศษสําหรับการระบาดของ 3 โรค ดังนี้
1. โรคโควิด 19 เป็นโรคที่ต้องติดตามสถานการณ์อย่างใกล้ชิด เนื่องจากมีการกลายพันธุ์อย่างต่อเนื่อง ต้องเฝ้าระวังในกลุ่มเปราะบาง 608 เช่น ผู้สูงอายุ ผู้ป่วยเบาหวาน ความดันโลหิตสูง ไตวายเรื้อรัง โรคอ้วน มะเร็ง และหญิงตั้งครรภ์ ที่ต้องได้รับวัคซีนอย่างน้อย ปีละ 1 ครั้ง หากไปในสถานที่เสี่ยงให้สวมหน้ากากอนามัย ล้างมือบ่อย ๆ โดยปี 2566 ที่ผ่านมา พบผู้ป่วยทั้งหมด 652,868 ราย เสียชีวิต 848 ราย
2. โรคไข้หวัดใหญ่ เป็นโรคระบบทางเดินหายใจเช่นเดียวกันกับโรคโควิด 19 ที่มีความรุนแรงสามารถทําให้เสียชีวิตได้เช่นกัน ซึ่งประชาชนสามารถเข้ารับการฉีดวัคซีนไข้หวัดใหญ่และวัคซีนโควิดได้พร้อมกันปีละ 1 ครั้ง โดยข้อมูลสถานการณ์ในปี 2566 พบผู้ป่วยโรคไข้หวัดใหญ่ 460,325 ราย เสียชีวิต 29 ราย
3. โรคไข้เลือดออก มียุงลายเป็นพาหะ โดยในปี 2566 พบผู้ป่วยทั้งหมด 156,097 ราย เสียชีวิต 187 ราย ดังนั้นประชาชนทุกคนต้องช่วยกันเก็บบ้าน เก็บขยะ เก็บภาชนะให้สะอาดเรียบร้อย ไม่ให้เป็นแหล่งเพาะพันธุ์ของยุงลาย
ข้อมูลสถานการณ์ในปีที่ผ่านมาทําให้ต้องติดตามสถานการณ์อย่างใกล้ชิด วางมาตรการป้องกัน ประเมิน และลดความรุนแรง นอกจากนี้ จากข้อมูลกรมควบคุมโรค ได้ระบุให้ประชาชนเฝ้าระวังโรคที่มีโอกาสเกิดการระบาด และส่งผลกระทบต่อสุขภาพ ประกอบด้วย 12 โรค ดังนี้ 1.โรคมือเท้าปาก 2.โรคหัด 3.โรคฝีดาษวานร 4.โรคเมลิออยโดสิส (ไข้ดิน) 5.โรคไข้ฉี่หนู 6.โรคไข้หูดับ 7.โรคไวรัสซิกา 8.โรคชิคุนกุนยา (ไข้ปวดข้อยุงลาย) 9.โรคซิฟิลิส 10.โรคหนองใน 11.โรคเอดส์ และ 12.โรควัณโรค ทั้งนี้ หากประชาชนต้องการรายละเอียดเพิ่มเติมเกี่ยวกับประเด็นของโรคระบาดหรือภัยสุขภาพ สามารถโทรสอบถามได้ที่สายด่วน 1422 ของกรมควบคุมโรค
“นายกรัฐมนตรีห่วงใยสุขภาพเเละความเป็นอยู่ของประชาชนเป็นสําคัญ โดยย้ําเตือนให้ประชาชนเฝ้าระวัง และคอยสังเกตอาการป่วยของตนเอง หากไปในสถานที่เสี่ยงให้สวมหน้ากากอนามัย ล้างมือบ่อย ๆ และต้องได้รับวัคซีน ปีละ 1 เข็ม ตามคําแนะนําขององค์การอนามัยโลก รวมทั้งได้กําชับไปยังหน่วยงานที่เกี่ยวข้องให้เตรียมพร้อมรับมือ เฝ้าระวังโรคระบาดอย่างรัดกุมด้วย เพื่อสุขภาพ และคุณภาพชีวิตประชาชน” นายชัย กล่าว
รัฐบาลไทย-ข่าวทำเนียบรัฐบาล-นายกฯ สนับสนุนหน่วยงานรัฐใช้อุทยานหลวงราชพฤกษ์จัดงานเทศกาล ส่งเสริมการท่องเที่ยวภาคเหนือ เพิ่มรายได้ให้ประชาชนในพื้นที่
วันพฤหัสบดีที่ 11 มกราคม 2567
นายกฯ สนับสนุนหน่วยงานรัฐใช้อุทยานหลวงราชพฤกษ์จัดงานเทศกาล ส่งเสริมการท่องเที่ยวภาคเหนือ เพิ่มรายได้ให้ประชาชนในพื้นที่
นายกฯ สนับสนุนหน่วยงานรัฐใช้อุทยานหลวงราชพฤกษ์จัดงานเทศกาล ส่งเสริมการท่องเที่ยวภาคเหนือ เพิ่มรายได้ให้ประชาชนในพื้นที่
นายเศรษฐา ทวีสิน นายกรัฐมนตรี เป็นประธานการประชุมติดตามความคืบหน้าแผนพัฒนาแหล่งท่องเที่ยวเชียงใหม่ โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์  และผู้บริหารหน่วยงานที่เกี่ยวข้อง เข้าร่วมประชุม ณ อุทยานราชพฤกษ์ (โครงการพืชสวนโลก) อ.เมืองเชียงใหม่ จ.เชียงใหม่ สําหรับการประชุมดังกล่าว นายกรัฐมนตรีได้มอบนโยบายให้หน่วยงานภายในพื้นที่จังหวัดเชียงใหม่ อาทิสํานักงานพัฒนาพิงนคร (องค์การมหาชน) ศูนย์ประชุมและแสดงสินค้านานาชาติ เฉลิมพระเกียรติ 7 รอบพระชนมพรรษา อุทยานแห่งชาติดอยสุเทพ-ปุย (น้ําตกห้วยแก้ว) สํานักศิลปากรที่ 7 เชียงใหม่ แหล่งหัตถกรรมบ้านถวาย อําเภอหางดง สถาบันวิจัยและพัฒนาพื้นที่สูง (องค์การมหาชน) ร่วมกันพัฒนาแหล่งท่องเที่ยว เพื่อให้ประชาชนสามารถหารายได้ภายในท้องถิ่น ซึ่งจังหวัดเชียงใหม่มีศักยภาพสามารถเป็นแหล่งท่องเที่ยวเชิงธรรมชาติ วัฒนธรรม ศาสนสถาน และโบราณสถานต่าง ๆ รวมถึงคาเฟ่และสถานบันเทิงที่มีอยู่มากมายในจังหวัด สามารถสร้างรายได้ให้กับประชาชนในท้องถิ่นได้เป็นอย่างดี
นายกฯ เศรษฐา กล่าวเพิ่มเติมว่า หน่วยงานราชการสามารถใช้พื้นที่อุทยานหลวงราชพฤกษ์ของสถาบันวิจัยและพัฒนาพื้นที่สูง (สวพส.) (องค์การมหาชน) ภายใต้สังกัดกระทรวงเกษตรและสหกรณ์ สําหรับการจัดงานประชุมประจําปี งานฤดูหนาว หรืองานที่เกี่ยวข้องกับการส่งเสริมวัฒนธรรมประเพณี เพื่อให้งบประมาณที่ภาครัฐจัดสรรลงไปปรับปรุงสถานที่ให้เกิดความคุ้มค่า และสามารถต่อยอดการจัดงานเทศกาล (Festival) เพื่อส่งเสริมการท่องเที่ยวและ Soft power ด้าน Festival     ในภาคเหนือต่อไป
โอกาสนี้ นายกรัฐมนตรี และรมว.ธรรมนัส ได้เดินชมนิทรรศการร สวพส. กับการพัฒนาพื้นที่สูงอย่างยั่งยืน      การวิจัยและการพัฒนากัญชงเพื่อผลิตเส้นใย และทักทายประชาชนที่มารอให้การต้อนรับ อีกด้วย
รัฐบาลไทย-ข่าวทำเนียบรัฐบาล-“รองนายกฯสมศักดิ์” นั่งหัวโต๊ะประชุมคณะกรรมการเอกลักษณ์ของชาติ เห็นชอบ การไหว้ เป็นเอกลักษณ์ประจำชาติ หลังแพร่หลายไปทั่วโลก ผู้นำต่างชาติหันมาไหว้แทนเพื่อลดการสัมผัส
วันพฤหัสบดีที่ 11 มกราคม 2567
11/01/2567
“รองนายกฯสมศักดิ์” นั่งหัวโต๊ะประชุมคณะกรรมการเอกลักษณ์ของชาติ เห็นชอบ การไหว้ เป็นเอกลักษณ์ประจําชาติ หลังแพร่หลายไปทั่วโลก ผู้นําต่างชาติหันมาไหว้แทนเพื่อลดการสัมผัส
“รองนายกฯสมศักดิ์” นั่งหัวโต๊ะประชุมคณะกรรมการเอกลักษณ์ของชาติ เห็นชอบ การไหว้ เป็นเอกลักษณ์ประจําชาติ หลังแพร่หลายไปทั่วโลก ผู้นําต่างชาติหันมาไหว้แทนเพื่อลดการสัมผัส เชื่อ การประกาศเอกลักษณ์ จะยึดโยงความเป็นไทย ให้ได้นานที่สุด
วันที่ 11 มกราคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการเอกลักษณ์ของชาติ ครั้งที่ 1/2567 โดยมี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายวีระ โรจน์พจนรัตน์ อดีตรัฐมนตรีว่าการกระทรวงวัฒนธรรม ในฐานะกรรมการเอกลักษณ์ของชาติ และคณะกรรมการฯ เข้าร่วมประชุม ที่ทําเนียบรัฐบาล
โดยนายสมศักดิ์ กล่าวว่า ที่ประชุมคณะกรรมการเอกลักษณ์ของชาติ ได้มีมติเห็นชอบกําหนดให้การไหว้ เป็นเอกลักษณ์ประจําชาติ ประเภทการทักทายและการแสดงความเคารพแบบไทย เนื่องจากการไหว้เป็นการแสดงออกทางวัฒนธรรม ที่ผูกพันกับวิถีชีวิตของคนไทย ซึ่งเราต่างคุ้นเคยและประพฤติอยู่เสมอในชีวิตประจําวัน โดยแม้การไหว้ จะเป็นสิ่งที่ประเทศไทย และประเทศอื่นในภูมิภาคเอเชียตะวันออกเฉียงใต้ รับมาจากอินเดีย ผ่านทางคติความเชื่อในศาสนาพราหมณ์-ฮินดู และศาสนาพุทธ ที่ปรากฎในหลักฐานทางประวัติศาสตร์ และโบราณคดี ตั้งแต่สมัยทวารวดี แต่ประเทศไทย ก็ได้นํามาปรับและพัฒนา จนมีความหลากหลาย ความลุ่มลึก และความหมายในการแสดงออก ที่ทําให้แตกต่างกับประเทศอื่นๆ
นายสมศักดิ์ กล่าวอีกว่า ปัจจุบันการไหว้แบบไทย ได้เป็นแบบแผนปฎิบัติในการทักทายที่แพร่หลาย เป็นสากลมากขึ้น โดยเฉพาะภายหลังสถานการณ์การแพร่ระบาดของเชื้อไวรัสโควิด-19 ทําให้บรรดาผู้นําชาติต่างๆ หันมาทักทายและทําความเคารพด้วยการไหว้ เพื่อเป็นการลดการสัมผัส ซึ่งทําให้การไหว้ได้กระจายไปทั่วโลกแล้ว โดยตนมีความยินดีและขอชื่นชมที่ผลักดันการไหว้ เป็นเอกลักษณ์ประจําชาติ เพราะจะทําให้เกิดการส่งเสริมในด้านต่างๆอีกจํานวนมาก อย่าง ในอดีตที่มีการประกาศ ช้าง เป็นสัตว์ประจําชาติ ก็ทําให้เกิดการท่องเที่ยว รวมถึงมีการทําหนังแอนิเมชันเกี่ยวกับช้าง จนได้รับความสนใจจากต่างประเทศ ดังนั้น การไหว้ ที่แสดงถึงการให้เกียรติ นอบน้อม ภายหลังประกาศเป็นเอกลักษณ์ประจําชาติ ก็จะเป็นการช่วยส่งเสริมด้านต่างๆให้กับประเทศไทยต่อไป
“ผมเคยไปบุโรพุทธโธ ประเทศอินโดนีเซีย ที่มีการแกะสลักประวัติพระพุทธเจ้า บนภูเขาทั้งลูก เมื่อ 20 ปีที่ผ่านมา ซึ่งแสดงออกถึงความรุ่งเรืองของพระพุทธศาสนา แต่ปัจจุบัน บริเวณนั้น กลายเป็นศาสนาอื่นไปหมดแล้ว จึงถือว่าเป็นพัฒนาการของมนุษย์ ที่ขนาดสร้างไว้อย่างยิ่งใหญ่ แต่ยังไม่สามารถยึดผู้คนไว้ได้ ดังนั้น การสร้างเอกลักษณ์ อย่าง การไหว้ จะช่วยทําให้ยึดโยงความเป็นไทย ให้ได้นานที่สุด ซึ่งผมขอขอบคุณทุกฝ่ายที่เกี่ยวข้อง ที่ช่วยกันผลักดัน โดยจากนี้ ก็จะนํามติที่ประชุมคณะกรรมการเอกลักษณ์ของชาติ เสนอคณะรัฐมนตรี เพื่อพิจารณากําหนดให้การไหว้ เป็นเอกลักษณ์ประจําชาติ ต่อไป” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล เชิญชวนผู้ปกครองพาเด็ก เที่ยวสวนสัตว์ฟรี “วันเด็ก” เสาร์ 13 มกราคมนี้
วันพฤหัสบดีที่ 11 มกราคม 2567
11/01/2567
​“คารม” รองโฆษกรัฐบาล เชิญชวนผู้ปกครองพาเด็ก เที่ยวสวนสัตว์ฟรี “วันเด็ก” เสาร์ 13 มกราคมนี้
​“คารม” รองโฆษกรัฐบาล เชิญชวนผู้ปกครองพาเด็ก เที่ยวสวนสัตว์ฟรี “วันเด็ก” เสาร์ 13 มกราคมนี้
วันนี้ 11 มกราคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า องค์การสวนสัตว์แห่งประเทศไทย ในพระบรมราชูปถัมภ์ (อสส.) จัดกิจกรรมฉลองวันเด็กแห่งชาติ ประจําปี 2567 ในวันที่ 13 ม.ค.2567 เปิดสวนสัตว์ทั่วประเทศ ทั้ง 6 แห่ง และอีก 1 โครงการ ให้เด็กอายุไม่เกิน 12 ปี หรือ สูงไม่เกิน 135 ซม. เข้าฟรี!
นายคารม กล่าวว่า แต่ละสวนสัตว์เด็ก ๆ จะพบกับกิจกรรมสร้างความรู้ กิจกรรมมหาสนุกแฝงสาระความรู้ ด้านสัตว์ป่าอย่างสนุกสนาน โดยผู้ปกครองสามารถพาเด็ก ๆ ไปเที่ยวและร่วมกิจกรรมได้ที่ สวนสัตว์เปิดเขาเขียว จ.ชลบุรี สวนสัตว์เชียงใหม่ สวนสัตว์นครราชสีมา สวนสัตว์สงขลา สวนสัตว์ขอนแก่น สวนสัตว์อุบลราชธานี และโครงการคชอาณาจักรจังหวัดสุรินทร์ โดยสวนสัตว์แต่ละแห่งมีกิจกรรมสุดพิเศษที่แตกต่างกัน ดังนี้
สวนสัตว์เปิดเขาเขียว ชมกิจกรรมตลอดงานและขอเชิญบริจาคอุปถัมภ์สัตว์ป่า บูทเกมมหาสนุกพร้อมของรางวัลมากมาย โชว์ความสามารถของเด็ก ๆ ร้องเต้นเล่นดนตรี ชมงูสวยงามแห่งบ้านงูยิ้ม และมาสคอตแดนซ์ซิ่ง
สวนสัตว์เชียงใหม่ พบกับกิจกรรมต้อนรับเด็ก ๆ พร้อมแจกของขวัญของรางวัลมากมาย ชมพาเหรดมาสคอตสัตว์ป่านานาชนิด ต้อนรับปีมังกร
สวนสัตว์นครราชสีมา ตื่นตาตื่นใจกับกิจกรรมมากมาย อาทิ กิจกรรมการแสดงบนเวที พร้อมแจกของขวัญและของรางวัลมากมาย กิจกรรมมาสคอต กิจกรรมวาดภาพระบายสีสัตว์ป่า ดนตรีเพื่อการอนุรักษ์ มาสคอตแดนซ์
สวนสัตว์สงขลา ร่วมเล่นเกมรับของรางวัลมากมาย แฝงสาระความรู้ด้านสัตว์ป่า และพบกับกิจกรรม ฮัลโหล แอฟริกา ที่สามารถให้อาหารและใกล้ชิดกับยีราฟ ม้าลาย นกกระจอกเทศ รวมทั้งชมการแสดงความสามารถของสัตว์ป่าที่น่าตื่นเต้น อาทิ การแสดงวิถีชีวิตสัตว์ป่า แมวน้ํา เพนกวิน และการให้อาหารเสือ พร้อมร่วมเต้นรําและสนุกสุดเหวี่ยงกับมาสคอตสัตว์ป่าและกิจกรรมอื่น ๆ อีกมากมาย
สวนสัตว์อุบลราชธานี พบกับเจ้าหญิงเจ้าชายในเทพนิยาย มาสคอตพาม่วน พร้อมแจกของรางวัลมากมาย การแสดงความสามารถเด็กเยาวชนบนเวที กิจกรรมเล่นเกมส์ กิจกรรมชมความสามารถสัตว์ กิจกรรมป้อนอาหารสัตว์ น้องเสือ น้องฮิปโปโปเตมัส
สวนสัตว์ขอนแก่น ได้จัดสถานที่ท่องเที่ยวและกิจกรรมให้เด็กๆ ได้ตื่นตาตื่นใจพร้อมของรางวัลมากมาย เช่น กิจกรรมเล่นเกมแจกของรางวัล กิจกรรมชมวิวบนสะพาน Sky walk กิจกรรมเที่ยวชม UNSEEN หินล้านปี กิจกรรมรับชมการแสดงความสามารถพิเศษของแมวน้ําแสนรู้
นอกจากนี้ โครงการคชอาณาจักร จังหวัดสุรินทร์ ได้เตรียมกิจกรรมสัมผัสใกล้ชิดกับช้างแสนรู้ ชมความน่ารักและความสามารถของช้างแสนรู้ มีการประกวดเต้นจากโรงเรียนต่างๆในพื้นที่ กิจกรรมเกมตอบคําถาม แจกรางวัล ทดลองเป็นหมอรักษาช้าง นิทรรศการเรื่องช้าง สัมผัสมูลช้าง แมสคอต เอนเตอร์เทน ให้เด็ก ๆ ให้เรียนรู้วิถีของคนกับช้างได้อีกด้วย
***********
รัฐบาลไทย-ข่าวทำเนียบรัฐบาล-“พัชรวาท” ชง ร่าง พ.ร.บ.อากาศสะอาด เข้าสภาฯ  หวังแก้ปัญหาฝุ่น PM2.5 ที่ต้นตอ สร้างสิ่งแวดล้อมปลอดภัย - เพิ่มคุณภาพชีวิตที่ดีของประชาชน
วันพฤหัสบดีที่ 11 มกราคม 2567
“พัชรวาท” ชง ร่าง พ.ร.บ.อากาศสะอาด เข้าสภาฯ  หวังแก้ปัญหาฝุ่น PM2.5 ที่ต้นตอ สร้างสิ่งแวดล้อมปลอดภัย - เพิ่มคุณภาพชีวิตที่ดีของประชาชน
“พัชรวาท” ชง ร่าง พ.ร.บ.อากาศสะอาด เข้าสภาฯ  หวังแก้ปัญหาฝุ่น PM2.5 ที่ต้นตอ สร้างสิ่งแวดล้อมปลอดภัย - เพิ่มคุณภาพชีวิตที่ดีของประชาชน
“พัชรวาท” ชง ร่าง พ.ร.บ.อากาศสะอาด เข้าสภาฯ หวังแก้ปัญหาฝุ่น PM2.5 ที่ต้นตอ สร้างสิ่งแวดล้อมปลอดภัย - เพิ่มคุณภาพชีวิตที่ดีของประชาชน
วันที่ 11 มกราคม 2567 ที่รัฐสภา พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ในนามคณะรัฐมนตรี เสนอร่างพระราชบัญญัติบริหารจัดการเพื่ออากาศสะอาด พ.ศ. .... เข้าสู่ที่ประชุมสภาผู้แทนราษฎร พร้อมชี้แจงหลักการและเหตุผล ว่า ปัจจุบันปัญหามลพิษทางอากาศกําลังทวีความรุนแรงมากยิ่งขึ้น โดยเฉพาะปัญหาฝุ่นละอองขนาดเล็กไม่เกิน 2.5 ไมครอน ที่มีแนวโน้มสูงขึ้นในช่วงต้นปีและปลายปีของทุกปี จึงต้องมีการกําหนดกลไกในการบริหารจัดการมลพิษทางอากาศ ทั้งในระดับชาติและในระดับพื้นที่ พร้อมกําหนดให้มีการพัฒนาและบูรณาการการบริหารจัดการปัญหาของทุกภาคส่วนให้เป็นระบบ กําหนดให้มีระบบการวางแผนการดําเนินงาน และกํากับดูแล เพื่อให้เป็นการสอดคล้องกับหลักการพัฒนาอย่างยั่งยืน
“เพื่อลดสาเหตุการเกิดมลพิษที่แหล่งกําเนิด รวมทั้งป้องกันการปล่อยมลพิษ ฝุ่น ควัน และกลิ่น เข้าสู่สภาพแวดล้อมและชั้นบรรยากาศ พัฒนาระบบการประเมินคุณภาพอากาศ ระบบการเฝ้าระวัง ระบบการเตือนภัย และระบบการจัดการในสถานการณ์วิกฤตจากภาวะมลพิษทางอากาศ ตลอดจนการพัฒนาองค์ความรู้เกี่ยวกับการจัดการปัญหามลพิษทางอากาศ เพื่อให้เกิดอากาศสะอาด เพื่อเสริมสร้างสภาพแวดล้อมที่ดีมีความปลอดภัยต่อสุขภาพอันเป็นปัจจัยพื้นฐาน ในการดํารงชีวิตของประชาชน จึงจําเป็นต้องตราพระราชบัญญัตินี้”
รัฐบาลไทย-ข่าวทำเนียบรัฐบาล-ปลัดกระทรวงกลาโหมมอบเจตนารมณ์และแนวทางการปฏิบัติงานให้กำลังพล
วันพฤหัสบดีที่ 11 มกราคม 2567
ปลัดกระทรวงกลาโหมมอบเจตนารมณ์และแนวทางการปฏิบัติงานให้กําลังพล
วันที่ ๑๐ มกราคม ๒๕๖๗ พลเอก สนิธชนก สังขจันทร์ ปลัดกระทรวงกลาโหม มอบเจตนารมณ์และ แนวทางการปฏิบัติงานประจําปีงบประมาณ พ.ศ.๒๕๖๗ ให้กับหัวหน้าหน่วยขึ้นตรงสํานักงานปลัดกระทรวงกลาโหม และกําลังพลในสังกัด โดยมีเจตนารมณ์สําคัญ
ได้แก่การยึดมั่นในสถาบันพระมหากษัตริย์และ แสดงความจงรักภักดีในทุกโอกาส น้อมนําหลักปรัชญาของเศรษฐกิจพอเพียงมาเป็นหลักในการบริหารราชการ บริหารกําลังพลและครอบครัว
สําหรับนโยบายที่สําคัญ ได้แก่ การปรับปรุงโครงสร้างการจัดส่วนราชการของหน่วยขึ้นตรงกระทรวงกลาโหมและเหล่าทัพ การดําเนินการด้านอุตสาหกรรมป้องกันประเทศ การพัฒนารูปแบบ การตรวจเลือกทหารกองประจําการและการฝึกนักศึกษาวิชาทหาร การดําเนินการด้านสวัสดิการของกําลังพล
การดําเนินการด้านเทคโนโลยีสารสนเทศและการสื่อสาร การใช้ประโยชน์ที่ดินในความครอบครองของกระทรวงกลาโหม แนวทางการปฏิบัติงานอุตสาหกรรมป้องกันประเทศ ขอให้มีมาตรฐานได้รับการยอมรับ และความเชื่อมั่นจากผู้ใช้ สวัสดิการกําลังพล พัฒนาระบบสวัสดิการเพื่อให้เกิดประโยชน์สูงสุดต่อกําลังพลและครอบครัว การข่าวกรองและการต่างประเทศ จัดทําเอกสาร “ท่าทีด้านความมั่นคงของกระทรวงกลาโหมต่อประเทศรอบบ้านประจําปี ๒๕๖๗” ด้านพลังงาน ส่งเสริมการใช้พลังงานอย่างประหยัดและคุ้มค่า ส่งเสริมการบริหารจัดการขยะหรือวัสดุใช้แล้วอย่างเป็นระบบ ด้านคุณธรรม จัดทําแผนการเทิดเกียรติ วีรชนทหารหาญของชาติ นอกจากนี้ขอให้กวดขันให้กําลังพล มีความรู้และความเข้าใจที่ถูกต้องเกี่ยวกับ การใช้สื่อสังคมออนไลน์
ทั้งนี้ สํานักงานปลัดกระทรวงกลาโหม จะขับเคลื่อนการปฏิบัติงานให้เป็นไปในแนวทางเดียวกันอย่างมีเอกภาพ เกิดผลสัมฤทธิ์อย่างเป็นรูปธรรม เป็นหน่วยงานที่ได้รับการยอมรับทั้งจากภายในและ ภายนอกกระทรวงกลาโหม
รัฐบาลไทย-ข่าวทำเนียบรัฐบาล-“ทำแล้ว” ค่าไฟฟ้าผู้ใช้ทั่วไป ม.ค.-เม.ย. 67 หน่วยละ 4.18  ลดภาระค่าครองชีพประชาชน เตรียมรายงาน ครม.รับทราบ
วันพฤหัสบดีที่ 11 มกราคม 2567
11/01/2567
“ทําแล้ว” ค่าไฟฟ้าผู้ใช้ทั่วไป ม.ค.-เม.ย. 67 หน่วยละ 4.18  ลดภาระค่าครองชีพประชาชน เตรียมรายงาน ครม.รับทราบ
“ทําแล้ว” ค่าไฟฟ้าผู้ใช้ทั่วไป ม.ค.-เม.ย. 67 หน่วยละ 4.18  ลดภาระค่าครองชีพประชาชน เตรียมรายงาน ครม.รับทราบ
วันที่ 11 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ออกมาเปิดเผยว่า คณะกรรมการกํากับกิจการพลังงาน (กกพ.) ได้ประกาศอัตราค่าไฟฟ้าสําหรับงวดเดือนมกราคมถึงเมษายน 2567 แล้วในอัตรา 4.18 บาทต่อหน่วย โดยนายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน ระบุว่า​ แม้ค่าก๊าซจะเพิ่มสูงขึ้นกว่ารอบที่แล้วมากก็ตาม แต่ก็ต้องขอขอบคุณ กฟผ. ปตท. ทุกหน่วยงานและทุกฝ่ายที่เกี่ยวข้อง โดยเฉพาะคณะกรรมการ กกพ. นายประเสริฐ สินสุขประเสริฐ ปลัดกระทรวงพลังงาน
นายณอคุณ สิทธิพงศ์ ประธานที่ปรึกษารัฐมนตรีว่าการกระทรวงพลังงาน ที่ประสานงานและติดตามการดําเนินการมาโดยตลอด จนประสบความสําเร็จอีกครั้ง ซึ่งนายเศรษฐา ทวีสิน นายกรัฐมนตรีและกระทรวงการคลัง และ ครม. ที่ให้การสนับสนุนข้อเสนอของกระทรวงพลังงานเสมอมาและอนุมัติงบกลางเพื่อช่วยยืนอัตราค่าไฟฟ้าให้พี่น้องประชาชน 17.77 ล้านรายที่ ใช้ไฟฟ้าไม่เกิน 300 หน่วย ในอัตราค่าใช้ไฟฟ้าเดิมที่ 3.99 บาทต่อหน่วย
นางรัดเกล้า ยังกล่าวว่า หลังจากนี้ จะมีการรายงานให้ ครม. ได้รับทราบต่อไป ทั้งนี้ประชาชนทั่วไปบิลค่าไฟเดือนมกราคม ก็อยู่ในอัตรา หน่วยละ 4.18 บาท ทันที โดยถือเป็นความตั้งใจของรัฐบาลที่ได้ “ทําแล้ว” ตามสัญญา เพื่อลดภาระค่าใช้จ่ายของประชาชน อย่างไรก็ตาม ในส่วนของกลุ่มเปราะบาง ที่ใช้ไฟฟ้าไม่เกิน 300 หน่วยต่อเดือน​ ได้เริ่มดําเนินการไปแล้ว โดยงวด ม.ค.-เม.ย. 67 คงไว้ที่อัตราเดิม 3.99 บาท/หน่วย จํานวน 17.7 ล้านครัวเรือน ทั้งหมดนี้ล้วนเป็นมาตรการที่รัฐบาลชุดนี้ดําเนินการเพื่อลดภาระค่าใช้จ่ายประชาชนอย่างต่อเนื่อง
รัฐบาลไทย-ข่าวทำเนียบรัฐบาล-นายกฯ เดินเที่ยวตลาดช้างเผือก อ.เมืองเชียงใหม่ จ.เชียงใหม่ ดีใจเห็นบรรยากาศการท่องเที่ยวคึกคัก
วันพฤหัสบดีที่ 11 มกราคม 2567
10/01/2567
นายกฯ เดินเที่ยวตลาดช้างเผือก อ.เมืองเชียงใหม่ จ.เชียงใหม่ ดีใจเห็นบรรยากาศการท่องเที่ยวคึกคัก
นายกฯ เดินเที่ยวตลาดช้างเผือก อ.เมืองเชียงใหม่ จ.เชียงใหม่ ดีใจเห็นบรรยากาศการท่องเที่ยวคึกคัก
วันนี้ (10 มกราคม 2567) เวลา 19.30 น. ณ ตลาดช้างเผือก อําเภอเมืองเชียงใหม่ จังหวัดเชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินเยี่ยมชมตลาดช้างเผือก อ.เมืองเชียงใหม่ จ.เชียงใหม่ โดยระหว่างนั้นได้ทักทายและร่วมถ่ายภาพกับประขาชนและนักท่องเที่ยวต่างชาติที่เดินทางมาเที่ยวชมตลาดช้างเผือกอย่างเป็นกันเอง อีกทั้งยังได้กินลูกตาลเชื่อม มะพร้าวกะทิน้ําเชื่อม ร้านซ้วง บัวลอยใบเตยเจ้าเก่า โดยนายกรัฐมนตรีกล่าวว่า รู้สึกดีใจและชื่นใจที่ได้เห็นบรรยากาศด้านการท่องเที่ยวที่คึกคัก มีนักท่องเที่ยวต่างชาติเดินทางมาท่องเที่ยวเชียงใหม่จํานวนมาก โดยถ้าดูจากตัวเลขนักท่องเที่ยวจะพบว่านักท่องเที่ยวจากประเทศสาธารณรัฐเกาหลีเป็นอันดับ 3 รองจากประเทศมาเลเซียและสาธารณรัฐประชาชนจีน ทั้งนี้ จะมีการจัดทํา Road Show ไปเกาหลีด้วย โดยนายกรัฐมนตรีได้มีการพูดคุยเรื่องนี้กับการท่องเที่ยวแห่งประเทศไทยแล้ว
นอกจากนั้น นายกรัฐมนตรีได้กล่าวถึงเรื่องของ PM2.5 ในปีนี้ว่าเมื่อเทียบในระยะเวลาเดียวกันกับปีที่แล้วลดน้อยลงไปมาก ทั้งนี้ รัฐบาลหวังจะรักษาระดับนี้ไว้ให้ได้ โดยในวันพรุ่งนี้ (11 ม.ค. 67) จะย้ําให้หน่วยงานที่เกี่ยวข้องแก้ไขปัญหาอย่างเต็มที่ รวมถึงเรื่อง พ.ร.บ อากาศสะอาดที่จะถูกนําเข้าสภาอีกด้วย
รัฐบาลไทย-ข่าวทำเนียบรัฐบาล-ปลัดเกษตรฯ มอบรางวัลสลากบำรุงสภากาชาดไทย ประจำปี 2566
วันพฤหัสบดีที่ 11 มกราคม 2567
ปลัดเกษตรฯ มอบรางวัลสลากบํารุงสภากาชาดไทย ประจําปี 2566
ปลัดเกษตรฯ มอบรางวัลสลากบํารุงสภากาชาดไทย ประจําปี 2566
นายประยูร อินสกุล ปลัดกระทรวงเกษตรและสหกรณ์ เป็นประธานมอบรางวัลสลากบํารุงสภากาชาดไทย
กระทรวงเกษตรและสหกรณ์ โดยมีนายนวนิตย์ พลเคน รองปลัดกระทรวงเกษตรและสหกรณ์ นางสาวภัทราภรณ์ โสเจยยะ รองปลัดกระทรวงเกษตรและสหกรณ์ นางสาวนนทิชา วรรณสว่าง ผู้ตรวจราชการกระทรวงเกษตรและสหกรณ์ และแขกผู้มีเกียรติ เข้าร่วม ณ ห้องประชุมกระทรวงเกษตรและสหกรณ์
สําหรับรางวัลที่ 1 ทองคําแท่ง มูลค่า 500,000 บาท ได้แก่ นางสาวจันทร์จิรา ยุ่งยั้ง นักวิชาการส่งเสริมการเกษตรชํานาญการ กรมส่งเสริมการเกษตร และรางวัลที่ 2 ทองคําแท่งมูลค่า 100,000 บาท จํานวน 3 รางวัล ได้แก่ นายเติมศักดิ์คงสําราญ นักวิชาการประมงชํานาญการ กรมประมง นางสาวสุภาภรณ์ ชัยพรศิริ เจ้าหน้าที่ระบบงานคอมพิวเตอร์ กรมวิชาการเกษตร และนางสาวพรกมล เจริญบุญ เจ้าพนักงานธุรการชํานาญงาน กรมปศุสัตว์
“ขอแสดงความยินดีแก่ผู้ที่ได้รับรางวัลทุกท่านที่ร่วมอุดหนุนสลากบํารุงสภากาชาดไทยของกระทรวงเกษตรฯ ในครั้งนี้ ซึ่งกระทรวงเกษตรฯ ได้ร่วมจัดกิจกรรมออกบูธ ณ สวนลุมพินี และพิมพ์สลากบํารุงสภากาชาดไทยขึ้น จํานวน 60,000 ฉบับ 130 รางวัล มูลค่ารวมกว่า 2 ล้านบาท โดยรายได้หลังหักค่าใช้จ่ายจะนําขึ้นทูลเกล้าฯ ถวาย โดยเสด็จพระราชกุศลต่อไป” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-​ปลัดฯ ณัฐพล นำทีม MIND เตรียมวางแผนงบประมาณ 68 สำนักงานปลัดฯ เน้นย้ำให้เป็นไปตามกรอบยุทธศาสตร์ชาติ และนโยบาย อก. สู่การปฏิบัติในระดับพื้นที่
วันพฤหัสบดีที่ 11 มกราคม 2567
11/01/2567
​ปลัดฯ ณัฐพล นําทีม MIND เตรียมวางแผนงบประมาณ 68 สํานักงานปลัดฯ เน้นย้ําให้เป็นไปตามกรอบยุทธศาสตร์ชาติ และนโยบาย อก. สู่การปฏิบัติในระดับพื้นที่
​ปลัดฯ ณัฐพล นําทีม MIND เตรียมวางแผนงบประมาณ 68 สํานักงานปลัดฯ เน้นย้ําให้เป็นไปตามกรอบยุทธศาสตร์ชาติ และนโยบาย อก. สู่การปฏิบัติในระดับพื้นที่
วันที่ 9 มกราคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมและนําเสนอข้อมูลโครงการ เพื่อจัดทํางบประมาณรายจ่ายประจําปีงบประมาณ พ.ศ.2568 ของสํานักงานปลัดกระทรวงอุตสาหกรรม (สปอ.) โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายศุภกิจ บุญศิริ นายเอกนิติ รมยานนท์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้อํานวยการกอง อุตสาหกรรมจังหวัด 76 จังหวัด และเจ้าหน้าที่ ร่วมประชุม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม และผ่านระบบ Zoom Meeting โดยในการประชุมได้มุ่งเน้นการสร้างความเข้าใจร่วมกันในการพิจารณาจัดทําข้อเสนอโครงการให้เป็นไปตามกรอบยุทธศาสตร์ชาติ แผนระดับต่างๆ และนโยบายกระทรวงอุตสาหกรรม มุ่งเน้นบูรณาการและขับเคลื่อนนโยบายและภารกิจไปสู่การปฏิบัติในระดับพื้นที่ เพื่อส่งเสริมพัฒนาศักยภาพของธุรกิจอุตสาหกรรม และการกํากับดูแลการประกอบการอุตสาหกรรมในส่วนภูมิภาคให้เป็นไปตามกฎหมาย มาตรฐาน และกฎเกณฑ์ของประชาคมโลก และการพัฒนาองค์กรดิจิทัลเพื่อให้บริการอย่างมีประสิทธิภาพ โดยให้คํานึงถึงมีความคุ้มค่าและเกิดประโยชน์ต่อส่วนรวมมากที่สุด
รัฐบาลไทย-ข่าวทำเนียบรัฐบาล-​“เกณิกา”เผย กระทรวงทรัพฯชวนเด็ก ๆ ร่วมกิจกรรมชิงของขวัญ  13 ม.ค.นี้ พร้อมพบเจ้าหญิง-เจ้าชายดิสนีย์ เตรียมสร้างสีสันกว่า 30 ตัว
วันพฤหัสบดีที่ 11 มกราคม 2567
11/01/2567
​“เกณิกา”เผย กระทรวงทรัพฯชวนเด็ก ๆ ร่วมกิจกรรมชิงของขวัญ  13 ม.ค.นี้ พร้อมพบเจ้าหญิง-เจ้าชายดิสนีย์ เตรียมสร้างสีสันกว่า 30 ตัว
​“เกณิกา”เผย กระทรวงทรัพฯชวนเด็ก ๆ ร่วมกิจกรรมชิงของขวัญ  13 ม.ค.นี้ พร้อมพบเจ้าหญิง-เจ้าชายดิสนีย์ เตรียมสร้างสีสันกว่า 30 ตัว
วันนี้ (11 มกราคม 2567) น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า พล.ต.อ.พัชรวาท วงษ์สุวรรณ รองนายกรัฐมนตรี และ รมว.ทรัพยากรธรรมชาติและสิ่งแวดล้อม เห็นความสําคัญในโอกาส “วันเด็กแห่งชาติ” ที่ทุกภาคส่วนทั่วประเทศได้ร่วมกันจัดงานวันเด็กแห่งชาติเป็นประจําทุกปี เพื่อให้เด็กทั่วประเทศได้รู้ถึงความสําคัญของตนเอง พร้อมทั้งปลูกฝังค่านิยมอันดี ส่งเสริมให้เกิดความตระหนักถึงหน้าที่ความรับผิดชอบทั้งต่อตนเองและประเทศชาติ จึงได้สั่งการให้หน่วยงานในสังกัดเตรียมความพร้อมในการจัดงานวันเด็กแห่งชาติ ประจําปี 2567 ภายใต้แนวคิด “รวมพลังเด็กไทย ร่วมใจลดโลกเดือด (Kids Change, World Change)”
น.ส.เกณิกา กล่าวต่อว่า การจัดงานวันเด็กครั้งนี้ เป็นการจัดงานแบบปลอดคาร์บอน หรือ “Carbon Neutral Event” จึงขอเชิญชวนเด็กๆ และผู้ปกครอง เตรียมตัวไปเที่ยวงานวันเด็ก แบบลดโลกเดือด ด้วย 1) วางแผนการเดินทาง เพื่อประหยัดพลังงาน เลือกเดินทางด้วยรถสาธารณะ 2) พกแก้วน้ํา กล่องข้าวและช้อนส้อมส่วนตัว 3) พกถุงผ้าสําหรับใส่ของขวัญในงาน ลดขยะพลาสติกแบบครั้งเดียวทิ้ง 4) พกผ้าเช็ดหน้าสําหรับซับเหงื่อแทนกระดาษชําระ นํากลับมาซักและใช้ซ้ําได้ ลดการเกิดขยะ เท่านี้เด็กๆ ก็สามารถช่วยลดการปล่อยก๊าซเรือนกระจก ลดปัญหาโลกเดือดได้
“จึงขอเชิญชวนเด็ก ๆ ทุกคน มาพบกันได้ในวันเสาร์ที่ 13 มกราคม 2567 ตั้งแต่เวลา 08:00 - 15:00 น. ณ บริเวณโซนทรัพยากรธรรมชาติและสิ่งแวดล้อม ทําเนียบรัฐบาล เพื่อส่งเสริมการเรียนรู้บทบาทหน้าที่ของเด็กและเยาวชน สร้างความตระหนักรู้และส่งเสริมการมีส่วนร่วมในการจัดการทรัพยากรธรรมชาติและสิ่งแวดล้อม พร้อมตั้งรับ ปรับเปลี่ยนพฤติกรรมที่เป็นมิตรกับสิ่งแวดล้อมลดปัญหาโลกเดือด ซึ่งภายในงานมีกิจกรรมที่น่าสนใจ ประกอบด้วย โซนการเรียนรู้ลดโลกเดือด ด้านทรัพยากรธรรมชาติ ด้านทรัพยากรน้ําในแผ่นดิน และด้านสิ่งแวดล้อม ของหน่วยงานในสังกัดกระทรวงทรัพยากรธรรมชาติและสิ่งแวดล้อม ร่วมสนุกกับเกมส่งเสริมความรู้ด้านการเปลี่ยนแปลงสภาพภูมิอากาศและสิ่งแวดล้อม พร้อมทั้งการแสดงบนเวทีกลาง กิจกรรมสนุกสนานชิงรางวัลมากมาย และเพลิดเพลินกับ ชวนเด็กไทยลดโลกเดือด พาเหรดมาสคอตสัตว์โลกน่ารัก พร้อมด้วย เจ้าหญิง เจ้าชายดิสนีย์ โจ๊กเกอร์และผองเพื่อน ที่มาร่วมสร้างสีสันกว่า 30 ตัว”น.ส.เกณิกา กล่าว
รัฐบาลไทย-ข่าวทำเนียบรัฐบาล-​รองโฆษกฯ รัดเกล้าฯ เตือนข่าวปลอม ขอให้ประชาชนตรวจสอบข้อมูลโดยใช้ช่องทางหลักสถาบันการเงินของรัฐก่อนดำเนินธุรกรรมทางเงินใดๆ ทางออนไลน์
วันพฤหัสบดีที่ 11 มกราคม 2567
11/01/2567
​รองโฆษกฯ รัดเกล้าฯ เตือนข่าวปลอม ขอให้ประชาชนตรวจสอบข้อมูลโดยใช้ช่องทางหลักสถาบันการเงินของรัฐก่อนดําเนินธุรกรรมทางเงินใดๆ ทางออนไลน์
​รองโฆษกฯ รัดเกล้าฯ เตือนข่าวปลอม ขอให้ประชาชนตรวจสอบข้อมูลโดยใช้ช่องทางหลักสถาบันการเงินของรัฐก่อนดําเนินธุรกรรมทางเงินใดๆ ทางออนไลน์
วันนี้ (11 มกราคม 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ด้วยนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ที่ให้ดําเนินมาตรการบรรเทาภาระค่าครองชีพ รวมทั้งเพื่อเป็นการกระตุ้นให้เศรษฐกิจเติบโตมากขึ้น โดยได้สั่งการและมอบหมายให้สถาบันการเงินของรัฐ ดําเนินการสนับสนุนนโยบายรัฐบาลในการลดภาระทางการเงินของประชาชน นั้น
รองโฆษกประจําสํานักนายกรัฐมนตรี กล่าวว่า มิจฉาชีพได้ฉวยโอกาสอ้างนโยบายดังกล่าว โพสต์เพจเฟซบุ๊กว่า ธนาคารกรุงไทยปล่อยสินเชื่อส่วนบุคคล วงเงิน 50,000-1,000,000 บาท ผ่อนนาน 5 ปี ซึ่งเป็นการแอบอ้าง โดยศูนย์ต่อต้านข่าวปลอมได้ตรวจสอบข้อเท็จจริงร่วมกับธนาคารกรุงไทย พบว่าข้อมูลดังกล่าว เป็นข้อมูลเท็จ ขอประชาชนอย่าได้หลงเชื่อ ระมัดระวังในการกรอกข้อมูลและไม่ควรกดลิงก์แปลกปลอม พร้อมขอให้ตรวจสอบข้อมูลจากแหล่งที่เชื่อถือได้จากเว็บไซต์ ของธนาคารเองที่ www.krungthai.com หรือหากมีข้อสงสัยหรือต้องการข้อมูลเพิ่มเติมสามารถติดต่อ Krungthai Contact Center 02-111-1111 หรือแจ้งผ่าน Facebook: Krungthai Care
“การดําเนินมาตรการหรือนโยบายเพื่อกระตุ้นเศรษฐกิจ รัฐบาลคํานึงถึงความปลอดภัยของประชาชน ให้ประชาชนสามารถนําไปใช้อย่างปลอดภัย และเต็มเม็ดเต็มหน่วย เกิดประโยชน์สูงสุด ดังนั้น ขอให้ประชาชนตรวจสอบข้อมูลโดยใช้ช่องทางหลักสถาบันการเงินของรัฐก่อนดําเนินธุรกรรมทางเงินใดๆ ทางออนไลน์” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-มท. คุมเข้ม! เสียงดังรบกวนจากสถานบริการ หากข้าราชการผู้รับผิดชอบในพื้นที่ “เพิกเฉย/งดเว้นการปฏิบัติ” รับโทษทางวินัยและปกครอง
วันพฤหัสบดีที่ 11 มกราคม 2567
มท. คุมเข้ม! เสียงดังรบกวนจากสถานบริการ หากข้าราชการผู้รับผิดชอบในพื้นที่ “เพิกเฉย/งดเว้นการปฏิบัติ” รับโทษทางวินัยและปกครอง
.....
มท. คุมเข้ม! เสียงดังรบกวนจากสถานบริการ หากข้าราชการผู้รับผิดชอบในพื้นที่ “เพิกเฉย/งดเว้นการปฏิบัติ” รับโทษทางวินัยและปกครอง
.
กระทรวงมหาดไทย เผยมาตรการป้องกันและแก้ไขปัญหา “เสียงดัง” จากสถานประกอบการที่เปิดให้บริการในลักษณะที่คล้ายกับสถานบริการ จนส่งผลให้ประชาชนผู้พักอาศัยในบริเวณใกล้เคียงได้รับตวามเดือดร้อน
.
ทั้งนี้ มท. ได้มีหนังสือแจ้งแนวทางการควบคุมและกํากับดูแลสถานบริการ กรณีขยายเวลาเปิดสถานบริการถึงเวลา 04.00 น. ของวันรุ่งขึ้น เพื่อทุกจังหวัดได้ดําเนินการและถือเป็นแนวทางปฏิบัติ เพื่อเป็นการป้องกันผลกระทบต่อประชาชนและสังคมที่อาจเกิดขึ้นจากการขยายเวลาดังกล่าว
.
ทั้งนี้ เพื่อเป็นเพิ่มประสิทธิภาพการป้องกันและแก้ไขปัญหากรณีเสียงดัง:
• หากมีเรื่องร้องเรียน/ร้องทุกข์ที่เกี่ยวข้องกับสถานบริการและสถานประกอบการที่เปิดให้บริการในลักษณะที่คล้ายกับสถานบริการ ที่ก่อให้เกิดความเดือดร้อนรําคาญทางเสียงกับประชาชนผู้พักอาศัยบริเวณใกล้เคียง
-ให้บูรณาการหน่วยงานที่เกี่ยวข้องในระดับพื้นที่เข้าตรวจสอบ ระงับเหตุ และแก้ไขปัญหาตามอํานาจหน้าที่โดยเร็ว
• หากผู้ประกอบการฯ ปล่อยปละละเลย ให้เจ้าพนักงานตามกฎหมายที่เกี่ยวข้อง
- สั่งให้เจ้าของหรือผู้ครอบครองสถานบริการหรือสถานประกอบการที่เปิดให้บริการในลักษณะที่คล้ายกับสถานบริการ “ปรับปรุงแก้ไข” เหตุเดือดร้อนรําคาญทางเสียงให้แล้วเสร็จภายใน 30 วัน
- ในระหว่างปรับปรุงแก้ไขดังกล่าว “ให้หยุดใช้เสียง” ที่ก่อให้เกิดความเดือดร้อนรําคาญนั้นไว้ก่อน
• หากครบกําหนดระยะเวลาตามที่กําหนดแล้ว “ยังไม่ได้ปรับปรุงแก้ไขให้ถูกต้อง” สามารถพิจารณาสั่งเพิกถอนใบอนุญาตหรือสั่งปิดและห้ามไม่ให้มีการเปิดสถานบริการหรือสถานประกอบการในสถานที่ดังกล่าวอีก เป็นเวลา 5 ปี
.
สําหรับเจ้าหน้าที่ หากเพิกเฉยหรือละเลยไม่ดําเนินการตามกฎหมายของเจ้าหน้าที่ ให้ผู้บังคับบัญชาของเจ้าหน้าที่ผู้นั้นพิจารณาดําเนินการทั้งทางอาญาและทางปกครองอย่างเฉียบขาดและรวดเร็ว และให้รายงานผลการดําเนินการในเรื่องดังกล่าวให้กระทรวงมหาดไทยทราบ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ เผย เดินหน้าส่งเสริมการท่องเที่ยว จ.เชียงใหม่ เร่งสร้างถนนวงแหวนให้แล้วเสร็จ พร้อมผลักดันรถไฟฟ้าอำนวยความสะดวกแก่นักท่องเที่ยว แก้ปัญหาการจราจร ลดค่า PM 2.5
วันพฤหัสบดีที่ 11 มกราคม 2567
11/01/2567
นายกฯ เผย เดินหน้าส่งเสริมการท่องเที่ยว จ.เชียงใหม่ เร่งสร้างถนนวงแหวนให้แล้วเสร็จ พร้อมผลักดันรถไฟฟ้าอํานวยความสะดวกแก่นักท่องเที่ยว แก้ปัญหาการจราจร ลดค่า PM 2.5
นายกฯ เผย เดินหน้าส่งเสริมการท่องเที่ยว จ.เชียงใหม่ เร่งสร้างถนนวงแหวนให้แล้วเสร็จ พร้อมผลักดันรถไฟฟ้าอํานวยความสะดวกแก่นักท่องเที่ยว แก้ปัญหาการจราจร ลดค่า PM 2.5
วันนี้ (11ม.ค. 2567) เวลา 13.15 น. ณ ศูนย์ฝึกอบรมและพัฒนาการควบคุมไฟป่าภาคเหนือ อําเภอเมืองเชียงใหม่ จังหวัดเชียงใหม่ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลังกล่าวถึงเรื่องการส่งเสริมการท่องเที่ยวในจังหวัดเชียงใหม่ว่า กระทรวงคมนาคมที่ได้ดําเนินการอย่างเต็มที่ทั้งขนส่งทางรางและทางบก แบ่งออกเป็น 3 ส่วน โดยส่วนแรกคือถนนเชียงใหม่ แบ่งเป็นสามวงแหวน วงแหวนหนึ่งสร้างมานานแล้วแต่ยังไม่ครบ ขาดแค่ช่วงหนึ่งที่ไม่เยอะ กระทรวงคมนาคมก็มีแผนงานที่จะทําให้ครบโดยเร็ว ซึ่งเหลือพื้นที่ไม่กี่กิโลเมตร เพียงแต่ต้องการการประสานงานระหว่างรัฐบาลกับกองทัพอากาศ โดยตนเองจะกลับไปพูดคุยกับกองทัพอากาศ โดยขอร้องให้ผู้บัญชาการทหารอากาศ ประสานทําการจราจรทางอากาศให้ครบ เพื่อลดการจราจรที่ติดขัดทางอากาศ ขณะเดียวกันก็จะทําให้ฝุ่น PM 2.5 ลดลงด้วย สําหรับวงแหวนส่วนที่สอง เป็นการยกระดับเหนือชลประทาน และวงแหวนส่วนสามจะทําให้การจราจรสะดวกขึ้น
นายกรัฐมนตรีกล่าวต่อไปว่า ควบคู่กันไปจะมีการทําเรื่องของรถไฟฟ้า ตรงนี้สําคัญมาก เพราะเราทราบกันดี นักท่องเที่ยวเดินทางมาท่องเที่ยวเชียงใหม่จํานวนมาก และเมื่อเวลานักท่องเที่ยวมาการจราจรอาจจะติดขัด ฉะนั้นหากมีรถไฟฟ้าเหมือนในกรุงเทพ เป็นที่ประจักษ์แล้วว่าทุกอย่างสะดวกสบายขึ้น ดังนั้น หากมีรถไฟฟ้าในเชียงใหม่ก็จะทําให้การเดินทางท่องเที่ยวสะดวกสบายมากขึ้น และเมื่อวงแหวนครบลูป ก็จะทําเรื่องของรถไฟฟ้า เพราะระหว่างการทํารถไฟฟ้าการจราจรก็จะไม่ติดขัดเนื่องจากสามวงแหวนได้เสร็จแล้ว
นายกรัฐมนตรีกล่าวถึง เรื่องการปรับปรุงท่าอากาศยาน ที่จะเริ่มต้นภายในปีนี้โดยมีการขยายพื้นที่ตกแต่งใหม่ให้ทันสมัย เพื่อรองรับนักท่องเที่ยวได้หลาย 10 ล้านคนว่า ตรงนี้เป็นอะไรที่เราสามารถทําได้เลย ส่วนระยะยาวจะมีการสร้างสนามบินแห่งใหม่นั้น อยู่ระหว่างการสํารวจ ซึ่งจะทําให้จังหวัดเชียงใหม่เป็นหนึ่งในฮับการท่องเที่ยวของภูมิภาคนี้ ถือเป็นเรื่องที่ดี
“เมืองใหญ่รถไฟฟ้ามีนัยยะเพราะเชียงใหม่เป็นเมืองใหญ่ ติด 10 อุตสาหกรรมของประเทศ ซึ่งการท่องเที่ยวเป็นอุตสาหกรรม ผมเชื่อว่าเมืองใหญ่ขณะนี้มีนักท่องเที่ยวเยอะขนาดนี้ถ้าไม่มีรถไฟฟ้าไม่ได้ ผมคิดว่าต้องมี จะช่วยอํานวยความสะดวกสบาย และกระตุ้นเศรษฐกิจ กระจายความแออัดในเมืองออกไปชานเมืองได้ สําคัญกว่านั้นอากาศสะอาดเพราะไม่ได้ใช้รถยนต์ และเป็นการใช้มากขึ้นซึ่งถือเป็นการส่งเสริมนโยบายของรัฐบาลลดค่าฝุ่น 2.5” นายกฯ ย้ํา
รัฐบาลไทย-ข่าวทำเนียบรัฐบาล-รมว.ดีอี ควง รมว.เกษตรฯ แถลงข่าว
วันพฤหัสบดีที่ 11 มกราคม 2567
รมว.ดีอี ควง รมว.เกษตรฯ แถลงข่าว
รมว.ดีอี ควง รมว.เกษตรฯ แถลงข่าว "ผลการทําสํามะโนการเกษตร พ.ศ. 2566"
วันนี้ (11 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) และ ร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ร่วมกันแถลงข่าว “ผลการทําสํามะโนการเกษตร พ.ศ. 2566” โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลฯ, ดร.ปิยนุช วุฒิสอน ผู้อํานวยการสํานักงานสถิติแห่งชาติ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ และผู้ที่เกี่ยวข้องเข้าร่วมงาน ณ ห้องไดมอนด์ บอลรูม ชั้น 4 โรงแรมแกรนด์ ริชมอนด์ สไตลิช คอนเวนชั่น จังหวัดนนทบุรี
สําหรับโครงการสํามะโนการเกษตร พ.ศ. 2566 เป็นสํามะโนการเกษตรของประเทศไทย ครั้งที่ 7 โดยสํานักงานสถิติแห่งชาติ ได้ทําการเก็บข้อมูลจากเกษตรกรในไทย มาประมวลผลและนําเสนอผลข้อมูลสถิติ ซึ่งจะทําให้ทราบโครงสร้างการเกษตรของประเทศ และการเปลี่ยนแปลงในรอบ 10 ปี นอกจากนี้ ข้อมูลดังกล่าวยังใช้อ้างอิง ในการกําหนดนโยบาย มาตรการ ติดตามและประเมินผล การพัฒนาการเกษตรของประเทศ รวมทั้งใช้ วางแผนพัฒนาการเกษตรและประชากรในภาคการเกษตรของประเทศต่อไป
ทั้งนี้ ภารกิจของกระทรวงดิจิทัลเพื่อเศรษฐกิจและสังคมที่เกี่ยวข้องกับภาคการเกษตรนั้น ได้มีนโยบายส่งเสริมการยกระดับเกษตรไทยด้วยเทคโนโลยีดิจิทัล โดยมีแผนการพัฒนาศักยภาพการผลิตเพื่อเพิ่มประสิทธิภาพการผลิตทั้งในเชิงปริมาณและคุณภาพที่อาศัยเทคโนโลยีและนวัตกรรมการเกษตรในรูปแบบต่าง ๆรวมถึงการใช้และการเข้าถึงเทคโนโลยีการเกษตรเทคโนโลยีดิจิทัลและระบบข้อมูลสําหรับวางแผนการผลิตเพื่อพัฒนาเกษตรกรให้เป็นเกษตรกรอัจฉริยะที่สามารถนําองค์ความรู้ไปประยุกต์ใช้พัฒนาไปสู่รูปแบบฟาร์มอัจฉริยะรวมทั้งสนับสนุนให้มีการนําเทคโนโลยีและอุปกรณ์อัจฉริยะต่าง ๆ เข้ามาใช้ทําการเกษตร ได้แก่โดรน ไอโอที (Internet of Things) รวมถึงแพลตฟอร์มต่าง ๆ ด้วย
...................................................
รัฐบาลไทย-ข่าวทำเนียบรัฐบาล-“วราวุธ” รมว.พม. เปิดกลยุทธ์ ไลฟ์ผ่านติ๊กต๊อก หวังใช้เทคโนโลยีเชื่อมถึง ปชช. เคลียร์ทุกคำถาม พร้อมพาทัวร์ ห้องปฏิบัติการ ฮอตไลน์ 1300 ศรส. ก่อนแกงทีมงาน พาเดินขึ้นบันได 9 ชั้น
วันพฤหัสบดีที่ 11 มกราคม 2567
“วราวุธ” รมว.พม. เปิดกลยุทธ์ ไลฟ์ผ่านติ๊กต๊อก หวังใช้เทคโนโลยีเชื่อมถึง ปชช. เคลียร์ทุกคําถาม พร้อมพาทัวร์ ห้องปฏิบัติการ ฮอตไลน์ 1300 ศรส. ก่อนแกงทีมงาน พาเดินขึ้นบันได 9 ชั้น
“วราวุธ” รมว.พม. เปิดกลยุทธ์ ไลฟ์ผ่านติ๊กต๊อก หวังใช้เทคโนโลยีเชื่อมถึง ปชช. เคลียร์ทุกคําถาม พร้อมพาทัวร์ ห้องปฏิบัติการ ฮอตไลน์ 1300 ศรส. ก่อนแกงทีมงาน พาเดินขึ้นบันได 9 ชั้น ไปห้องทํางาน
เมื่อวันที่ 10 มกราคม 2567 ที่ห้องทํางาน กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ ในช่วงพักกลางวัน นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้ถ่ายทอดสดผ่านแอปพลิเคชันติ๊กต๊อก (TikTok Live) พูดคุยในประเด็นการแนะนําศูนย์เร่งรัดจัดการสวัสดิภาพประชาชน (ศรส.) และห้องปฏิบัติการ ฮอตไลน์ 1300 ชั้น 1 กระทรวง พม. อีกทั้งตอบคําถามข้อสงสัยในทุกประเด็นที่ผู้รับชมการถ่ายทอดสดสอบถามเข้ามา อาทิ เรื่องเบี้ยผู้สูงอายุ คนพิการ และเด็ก การทํางานในกระทรวง พม. 4 เดือนที่ผ่านมา เป็นต้น
สําหรับการถ่ายทอดสดครั้งนี้ นายวราวุธ ศิลปอาชา รมว.พม. ได้ร่วมพูดคุย ทักทายอย่างเป็นกันเองกับผู้รับชมทาง TikTok Live @topvarawut โดยมีความตั้งใจว่า จะใช้เวลาบางโอกาสพูดคุยกับพี่น้องประชาชนทั่วไป ผู้ที่ติดตามการทํางาน ผ่านทางแอพพลิเคชั่น ที่ทําให้สามารถเชื่อมต่อกับทุกๆ คน ซึ่งบางคน บางกลุ่ม ตนไปพบปะได้ไม่ทั่วถึง อาจจะมาหาไม่ได้ ซึ่งวิธีสื่อสารนี้ จึงอาจจะเป็นช่องทางหนึ่งที่ทําให้ได้ใกล้ชิดกับคนหลายกลุ่มมากขึ้น ได้พูดคุย ตอบคําถามทุกข้อสงสัย ในเมื่อโลกเปลี่ยนไป เราต้องปรับตัวใช้เทคโนโลยีมาเชื่อมถึงกัน
อย่างไรก็ตาม ภายหลัง ได้เดินพาเยี่ยมชม ศรส. และห้องปฏิบัติการ ฮอตไลน์ 1300 นายวราวุธ ศิลปอาชา รมว.พม. ได้กล่าวขึ้นทันที โดยไม่มีการเตรียมตัวล่วงหน้า ว่า เวลาลงมาจากห้องทํางาน ชั้น 9 ก็ลงลิฟต์มาแล้ว ดังนั้น เวลาขึ้นไป ขอเดินขึ้นบันไดดูบ้าง พร้อมชักชวนทีมงานให้เดินขึ้นบันไดกลับขึ้นห้องทํางาน ชั้น 9 ด้วยกันทําให้ทีมงานต่างมองหน้ากันเลิ่กลั่ก บางคนรีบชิ่งไปขึ้นลิฟต์ แต่ที่ชิ่งไม่ได้ก็ต้องเดินไปด้วยกัน ซึ่งเรียกเสียงฮาได้ว่าทีมงานถูกรัฐมนตรีแกงหม้อใหญ่เลยทีเดียว
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #วราวุธศิลปอาชา #รมวพม
รัฐบาลไทย-ข่าวทำเนียบรัฐบาล-ไทย – จีน จับมือเดินหน้าสร้างประชาคม สำหรับประชาชนร่วมกันในอนาคต
วันจันทร์ที่ 29 มกราคม 2567
ไทย – จีน จับมือเดินหน้าสร้างประชาคม สําหรับประชาชนร่วมกันในอนาคต
.....
ไทย – จีน จับมือเดินหน้าสร้างประชาคม สําหรับประชาชนร่วมกันในอนาคต
.
นายกรัฐมนตรี ให้การต้อนรับนายหวัง อี้ สมาชิกกรมการเมือง ผู้อํานวยการสํานักงานคณะกรรมการกลางด้านกิจการต่างประเทศ พรรคคอมมิวนิสต์จีน และ รัฐมนตรีว่าการกระทรวงการต่างประเทศสาธารณรัฐประชาชนจีน ในโอกาสเยือนประเทศไทยอย่างเป็นทางการ ณ ทําเนียบรัฐบาล
.
ทั้งนี้ นายกฯ ฝากความระลึกถึงและปรารถนาดีไปยังนายสี จิ้นผิง ประธานาธิบดีแห่งสาธารณรัฐประชาชนจีน และนายหลี่ เฉียง นายกรัฐมนตรีสาธารณรัฐประชาชนจีน และยินดีสําหรับการลงนามความตกลงยกเว้นวีซ่าระหว่างไทย – จีน
.
ด้านนายหวัง อี้ ชื่นชมนายกฯ ที่ได้เลือกเยือนจีนเป็นประเทศแรกในเอเชีย ซึ่งแสดงให้เห็นว่าไทยให้ความสําคัญกับจีน ซึ่งทั้งสองประเทศมีความผูกพันธ์ฉันมิตรอย่างใกล้ชิด ดังเช่นที่กล่าวว่า “จีนไทยใช่อื่นไกล พี่น้องกัน” สอดคล้องกับที่นายกฯ ได้หารือกับนายสี จิ้นผิง ประธานาธิบดีจีนที่ต่างเห็นพ้องว่าจะสร้างประชาคมสําหรับประชาชนร่วมกันในอนาคต
.
อ่านเพิ่มเติม คลิกhttps://www.thaigov.go.th/news/contents/details/78093
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ที่ปรึกษาด้านความมั่นคงแห่งชาติสหรัฐอเมริกาเข้าเยี่ยมคารวะนายกรัฐมนตรี และพบหารือกับรองนายกรัฐมนตรีและรัฐมนตรีว่าการกระทรวงการต่างประเทศ
วันจันทร์ที่ 29 มกราคม 2567
ที่ปรึกษาด้านความมั่นคงแห่งชาติสหรัฐอเมริกาเข้าเยี่ยมคารวะนายกรัฐมนตรี และพบหารือกับรองนายกรัฐมนตรีและรัฐมนตรีว่าการกระทรวงการต่างประเทศ
ที่ปรึกษาด้านความมั่นคงแห่งชาติสหรัฐอเมริกาเข้าเยี่ยมคารวะนายกรัฐมนตรี และพบหารือกับรองนายกรัฐมนตรีและรัฐมนตรีว่าการกระทรวงการต่างประเทศ
เมื่อวันที่ 26 มกราคม 2567 นายเจค ซัลลิแวน ที่ปรึกษาด้านความมั่นคงแห่งชาติสหรัฐอเมริกาได้เข้าเยี่ยมคารวะนายเศรษฐา ทวีสิน นายกรัฐมนตรี ณ ทําเนียบรัฐบาล และเข้าพบหารือกับ นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ณ กระทรวงการต่างประเทศ
ในระหว่างการหารือ ทั้งสองฝ่ายได้ย้ําถึงความเป็นพันธมิตรระหว่างทั้งสองประเทศที่มีมายาวนานบนพื้นฐานของค่านิยมประชาธิปไตย สิทธิมนุษยชน และความมั่นคงของมนุษย์ ที่ทั้งสองฝ่ายให้ความสําคัญร่วมกัน และได้หารือกันถึงแนวทางในการเสริมสร้างความร่วมมือระหว่างกัน ทั้งในระดับทวิภาคีและภูมิภาค ในด้านต่าง ๆ อาทิ ความร่วมมือด้านการทหารและความมั่นคง ประเด็นด้านไซเบอร์และเทคโนโลยีอุบัติใหม่ การเปลี่ยนผ่านสู่พลังงานสะอาด และการส่งเสริมการค้าและการลงทุน
ทั้งสองฝ่ายได้แลกเปลี่ยนข้อคิดเห็นเกี่ยวกับสถานการณ์ความมั่นคงในภูมิภาคต่าง ๆ รวมทั้งสถานการณ์ในยูเครน และตะวันออกกลาง ทั้งสองฝ่ายยังได้หารือเกี่ยวกับสถานการณ์ในเมียนมาและเห็นพ้องกันว่า สันติภาพ เสถียรภาพ และเอกภาพของเมียนมามีความสําคัญต่อสันติภาพและเสถียรภาพในภูมิภาค นอกจากนี้ ฝ่ายไทยยังได้แจ้งเกี่ยวกับข้อริเริ่มด้านความช่วยเหลือทางมนุษยธรรมแก่ประชาชนเมียนมา ซึ่งสอดคล้องกับฉันทามติ 5 ข้อ ของอาเซียนด้วย
ในโอกาสนี้ ทั้งสองฝ่ายยืนยันเจตนารมณ์ที่จะเสริมสร้างความเป็นพันธมิตรและหุ้นส่วนทางยุทธศาสตร์ระหว่างกันให้มีความแน่นแฟ้นยิ่งขึ้น รวมถึงผ่านการส่งเสริมการปฏิสัมพันธ์ในระดับสูง และการจัดการประชุม Thailand – U.S. Strategic and Defense Dialogue (การประชุม 2+2) ซึ่งฝ่ายไทยจะเป็นเจ้าภาพจัดขึ้นที่กรุงเทพฯ ในเดือนกุมภาพันธ์ 2567
รัฐบาลไทย-ข่าวทำเนียบรัฐบาล-​นายกฯ ย้ำไม่มีใครมีอำนาจเหนือกระบวนการยุติธรรมได้ เผยรัฐบาลชุดนี้รับไม่ได้ หากนักการเมืองพัวพันการทุจริต
วันจันทร์ที่ 29 มกราคม 2567
29/01/2567
​นายกฯ ย้ําไม่มีใครมีอํานาจเหนือกระบวนการยุติธรรมได้ เผยรัฐบาลชุดนี้รับไม่ได้ หากนักการเมืองพัวพันการทุจริต
​นายกฯ ย้ําไม่มีใครมีอํานาจเหนือกระบวนการยุติธรรมได้ เผยรัฐบาลชุดนี้รับไม่ได้ หากนักการเมืองพัวพันการทุจริต
วันนี้ (29 มกราคม 2567) เวลา 16.00 น. ณ สํานักงานตํารวจแห่งชาติ เขตปทุมวัน กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์หลังเป็นประธานการประชุมคณะกรรมการข้าราชการตํารวจ (ก.ตร.) ถึงกรณีของนายศรีสุวรรณ จรรยา ซึ่งขณะนี้มีรายงานว่า มีนักการเมืองเข้าไปพัวพันและข่มขู่ว่า ตั้งแต่วันแรกไม่ได้อ่าน แต่เชื่อว่าตอนนี้อยู่ในกระบวนการของกฎหมายแล้ว หากมีนักการเมืองหรือใครก็ตาม ที่ไปกดดัน ตนเองเชื่อว่า รัฐบาลนี้ยอมรับไม่ได้ แต่คิดว่าคงไม่มี และไม่อยากให้มี ถึงแม้จะมีตนเองก็คิดว่าไม่สามารถมีอํานาจเหนือกระบวนการยุติธรรมได้
ผู้สื่อข่าวถามว่า ได้สั่งการรัฐมนตรีว่าการกระทรวงเกษตรและสหกรณ์หรือไม่ เนื่องจากมีการพาดพิงการทุจริตไปถึงหลายกรมในกระทรวงเกษตรฯ นายกรัฐมนตรี กล่าวว่า เมื่อวานนี้ได้เจอ ร.อ. ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ โดยได้กําชับไปแล้วว่าให้ดําเนินการตามกฎหมาย ซึ่ง รมว.กษก็รับปากว่าจะดําเนินการตามกฎหมาย และจะให้ความเป็นธรรมกับทุกฝ่าย
“กระทรวงอื่นยังไม่ได้เจอกันพรุ่งนี้หากมีใครหยิบยกขึ้นมาพูดในที่ประชุมคณะรัฐมนตรี ก็จะมีการพูดคุยกัน” นายกฯ กล่าว
รัฐบาลไทย-ข่าวทำเนียบรัฐบาล-“ศุภมาส” รมว.อว. เปิดเวทีสัมมนาฯ และประชุมสามัญประจำปี 2567 ผนึกกำลัง 9 มทร. - สถาบันเทคโนโลยีปทุมวัน ร่วมกันสร้างความเข้มแข็งให้สถาบันการศึกษา
วันจันทร์ที่ 29 มกราคม 2567
“ศุภมาส” รมว.อว. เปิดเวทีสัมมนาฯ และประชุมสามัญประจําปี 2567 ผนึกกําลัง 9 มทร. - สถาบันเทคโนโลยีปทุมวัน ร่วมกันสร้างความเข้มแข็งให้สถาบันการศึกษา
“ศุภมาส” รมว.อว. เปิดเวทีสัมมนาฯ และประชุมสามัญประจําปี 2567 ผนึกกําลัง 9 มทร. - สถาบันเทคโนโลยีปทุมวัน ร่วมกันสร้างความเข้มแข็งให้สถาบันการศึกษา
เมื่อวันที่ 27 ม.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดโครงการสัมมนาทางวิชาการและประชุมสามัญประจําปีที่ประชุมประธานสภาคณาจารย์และข้าราชการ มหาวิทยาลัยเทคโนโลยีราชมงคล 9 แห่ง ได้แก่ มหาวิทยาลัยเทคโนโลยีราชมงคลอีสาน มหาวิทยาลัยเทคโนโลยีราชมงคลพระนคร มหาวิทยาลัยเทคโนโลยีราชมงคลรัตนโกสินทร์ มหาวิทยาลัยเทคโนโลยีราชมงคลล้านนา มหาวิทยาลัยเทคโนโลยีราชมงคลศรีวิชัย มหาวิทยาลัยเทคโนโลยีราชมงคลธัญบุรี มหาวิทยาลัยเทคโนโลยีราชมงคลกรุงเทพ มหาวิทยาลัยเทคโนโลยีราชมงคลตะวันออก มหาวิทยาลัยเทคโนโลยีราชมงคลสุวรรณภูมิ และสถาบันเทคโนโลยีปทุมวัน โดยมีคณะผู้บริหาร คณาจารย์ นักศึกษา และเจ้าหน้าที่เข้าร่วม ณ อาคาร 4 ชั้น 2 วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์ เขตพระนคร กทม.
นางสาวศุภมาส กล่าวว่า ถือเป็นโอกาสอันดีที่กรรมการสภาคณาจารย์ ผู้แทนจาก 10 สถาบัน ของมหาวิทยาลัยเทคโนโลยีราชมงคล 9 แห่ง และสถาบันเทคโนโลยีปทุมวัน รวมทั้งผู้บริหารจากหน่วยงานต่าง ๆ ได้มาเข้าร่วมโครงการในวันนี้ เนื่องจากทุกท่านเป็นผู้ที่มีบทบาทและหน้าที่หลักในการดําเนินงานให้สถาบันการศึกษาเกิดความเข้มแข็ง อีกทั้งเป็นสื่อกลางในการถ่ายทอดองค์ความรู้ให้แก่นักศึกษาอันเป็นเมล็ดพันธุ์ของชาติที่จะต้องเติบโตไปอย่างมั่นคง ผ่านกระบวนการเรียนการสอน และกระตุ้นให้เยาวชนได้ตระหนักถึงบทบาทหน้าที่ของตนเอง เพื่อเตรียมความพร้อมสู่การเป็นบัณฑิตนักปฏิบัติ อันเป็นกําลังสําคัญของชาติในอนาคต
“เวทีนี้เปิดโอกาสให้ทุกท่านได้ระดมความคิดเห็นและแลกเปลี่ยนแนวความคิดในการปฏิบัติงานระหว่างกัน จะได้นําไปปรับใช้ในการพัฒนามหาวิทยาลัยได้อย่างมีประสิทธิภาพ เพื่อการสร้างกําลังคนคุณภาพให้กับประเทศ” รมว.อว. กล่าว
ทั้งนี้ งานสัมมนาทางวิชาการและประชุมสามัญประจําปีดังกล่าว ได้มีการจัดเสวนา 3 หัวข้อ ดังนี้ (1) แนวทางการพัฒนากระบวนการปฏิบัติงานสภาคณาจารย์และข้าราชการตามพระราชบัญญัติมหาวิทยาลัยฯ (2) บทบาทและหน้าที่ของที่ประชุมสภาคณาจารย์และข้าราชการ มทร. 9 แห่ง และสถาบันเทคโนโลยีปทุมวัน (ปครป.) ต่อการพัฒนามหาวิทยาลัย และ (3) พลังศิลปะ ภาษา วัฒนธรรม สร้างภูมิปัญญา เพิ่มมูลค่า “Soft Power” รวมทั้งมีกิจกรรมศึกษาผลงานและรับชมศิลปวัฒนธรรมไทยแขนงต่าง ๆ ของวิทยาลัยเพาะช่าง กิจกรรมทัศนศึกษาวัดสระเกศราชวรมหาวิหาร วัดภูเขาทองแห่งเกาะรัตนโกสินทร์ และเยี่ยมชมสถานที่สําคัญและวิถีชีวิตในชุมชนโดยรอบ นอกจากนี้ ยังมีกิจกรรมสักการะพระบรมสารีริกธาตุบนยอดสุวรรณบรรพต และพระพุทธมงคลชินสีห์วชิรมุนี การชมภาพจิตรกรรมฝาผนังที่เขียนครั้งแรกในสมัยรัชกาลที่ 3 และชมต้นพระศรีมหาโพธิ์ โดยกิจกรรมทั้งหมดนี้จัดขึ้นระหว่างวันที่ 26-28 มกราคม 2567
รัฐบาลไทย-ข่าวทำเนียบรัฐบาล-บัตรทองเฮ ! เตรียมยกระดับ “สายด่วน 1330 อัจฉริยะ”
วันจันทร์ที่ 29 มกราคม 2567
บัตรทองเฮ ! เตรียมยกระดับ “สายด่วน 1330 อัจฉริยะ”
.....
บัตรทองเฮ ! เตรียมยกระดับ “สายด่วน 1330 อัจฉริยะ”
.
คณะกรรมการหลักประกันสุขภาพแห่งชาติ (บอร์ด สปสช.) เห็นชอบ “โครงการพัฒนาระบบการจัดการสายด่วน สปสช. 1330 อัจฉริยะ” เพื่อยกระดับการให้บริการ ให้สอดรับกับการขับเคลื่อนนโยบาย 30 บาทรักษาทุกโรคด้วยบัตรประชาชนใบเดียวรักษาทุกที่ โดยมีแนวทางการพัฒนา คือ
.
1. พัฒนาช่องทางการติดต่อรองรับ Multi-Channel ให้เข้าถึงง่ายทุกที่ ทุกเวลา ลดเวลาให้บริการเฉลี่ย 5 นาที/สาย
2. พัฒนาระบบจัดการคิว ลดเวลารอสาย เหลือน้อยกว่า 30 นาที
3. ระบบบันทึกและบริหารข้อมูลผู้รับบริการ เชื่อมกับฐานข้อมูลอื่นอย่างเป็นระบบ ง่ายในการติดตาม และขอข้อมูลของตนเอง
4. ระบบบริหารจัดการทีม ลดจํานวนเจ้าหน้าที่เหลือน้อยกว่า 25 คน/ทีม
5. ระบบสนับสนุนการทํางานเชิงรุก รองรับนโยบายเร่งด่วน
6. ระบบวิเคราะห์และรายงานเชิงคุณภาพบริการที่เข้าถึงง่าย
7. ระบบมีมาตรการความปลอดภัยเข้มงวด ปกป้องข้อมูลผู้รับบริการ และปฏิบัติตามกฎหมาย
.
ปัจจุบัน สายด่วน 1330 ให้บริการเฉพาะถามตอบและรับเรื่องร้องเรียน โครงการนี้จะพัฒนาบริการ เช่น นัดหมาย นัดพบแพทย์ออนไลน์ ยืนยันตัวตนรับบริการร้านยาใกล้บ้าน/ตรวจ Lab ที่บ้าน/กายภาพบําบัด การพยาบาลคลินิกใกล้บ้าน โดยเพิ่มคู่สายบริการ เพิ่มความปลอดภัยทางไซเบอร์ พร้อมเพิ่มอาสาสมัครร่วมให้บริการ เช่น พยาบาลเกษียณ คนพิการ มีคู่สายสําหรับหน่วยบริการเฉพาะ ให้สอบถามการตรวจสอบสิทธิ ตรวจสอบการจ่ายเงิน และสนับสนุนการส่งต่อผู้ป่วย
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-จุดพลุ SMEs - OTOP ผ่านการพัฒนา E-commerce ดันสินค้าไทยสู่เวทีโลก
วันจันทร์ที่ 29 มกราคม 2567
จุดพลุ SMEs - OTOP ผ่านการพัฒนา E-commerce ดันสินค้าไทยสู่เวทีโลก
.....
จุดพลุ SMEs - OTOP ผ่านการพัฒนา E-commerce ดันสินค้าไทยสู่เวทีโลก
.
รัฐบาล โดยกระทรวงพาณิชย์ เร่งพัฒนาการดําเนินธุรกิจ SMEs และสินค้า OTOP ผ่านการยกระดับการค้าบนแพลตฟอร์มออนไลน์ (E-commerce) เพื่อเพิ่มช่องทางค้าขาย ยกระดับธุรกิจรายย่อย ส่งเสริมศักยภาพผู้ประกอบการและสินค้าไทยให้มีชื่อเสียงในเวทีโลก
.
4 แผนงานการพัฒนาธุรกิจ SMEs - สินค้า OTOP ผ่าน E-commerce:
1. พัฒนาศักยภาพให้แก่ผู้ประกอบการเพื่อเพิ่มช่องทางการค้าออนไลน์ : จัดฝึกอบรมการทําตลาดออนไลน์ การทําคลิปสั้น การไลฟ์สด และการเจรจาจับคู่ธุรกิจทั้งในและต่างประเทศ รวมถึงตั้งเป้าส่งเสริมด้านการค้าออนไลน์ระหว่างประเทศมากกว่า 25,000 รายต่อปี
2. ส่งเสริมผู้นําทางความคิด (influencer) เพื่อการค้าเชิงสร้างสรรค์ : เชื่อมโยงฐานข้อมูลพาณิชย์จังหวัดกับทูตพาณิชย์ เพื่อสร้างการรับรู้สินค้าและบริการไทยผ่านผู้นําทางความคิด
3.ยกระดับความเชื่อมั่นต่อการทําธุรกรรมในอุตสาหกรรมพาณิชย์อิเล็กทรอนิกส์ : ออกเครื่องหมายรับรองผู้ประกอบการพาณิชย์อิเล็กทรอนิกส์ (DBD Registered) ไม่ต่ํากว่าปีละ 13,000 ราย โดยผู้ประกอบการต้องจดทะเบียนกับกรมพัฒนาธุรกิจการค้า
4. พัฒนาฐานข้อมูลพาณิชย์อิเล็กทรอนิกส์ให้เชื่อมโยงในแพลตฟอร์ม “One Single Platform” และพัฒนา Dashboard ด้าน E-Commerce โดยใช้เทคโนโลยีปัญญาประดิษฐ์ เพื่อนําเสนอข้อมูลสําคัญ
.
อ่านข่าวเพิ่มเติม คลิก:https://www.thaigov.go.th/news/contents/details/78062
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ห่วงคุณภาพอากาศ ส่งผลต่อสุขภาพประชาชน ขอดูแลสุขภาพ สวมหน้ากากอนามัยโดยเฉพาะในจุดที่มีค่า PM 2.5 สูง
วันจันทร์ที่ 29 มกราคม 2567
29/01/2567
นายกฯ ห่วงคุณภาพอากาศ ส่งผลต่อสุขภาพประชาชน ขอดูแลสุขภาพ สวมหน้ากากอนามัยโดยเฉพาะในจุดที่มีค่า PM 2.5 สูง
นายกฯ ห่วงคุณภาพอากาศ ส่งผลต่อสุขภาพประชาชน ขอดูแลสุขภาพ สวมหน้ากากอนามัยโดยเฉพาะในจุดที่มีค่า PM 2.5 สูง
วันที่ 29 มกราคม 2567 นายเศรษฐา ทวีสิน นายกรัฐมนตรี ห่วงคุณภาพอากาศ ซึ่งภาพรวมปริมาณ PM 2.5 ในประเทศยังมีค่าเกินมาตรฐานในหลายจังหวัด ซึ่งส่งผลกระทบต่อสุขภาพของประชาชน ทําให้มีอาการป่วย และผลต่อสุขภาพด้านอื่น ๆ จึงขอให้ประชาชนดูแลสุขภาพ สวมหน้ากากอนามัยเมื่ออยู่ในที่โล่งแจ้ง โดยเฉพาะในจุดที่มีค่า PM 2.5 สูง
ทั้งนี้ ยืนยันรัฐบาลไม่ได้นิ่งนอนใจ กําลังแก้ปัญหาตั้งแต่ต้นตอจนถึงระยะยาว มีการออกกฎหมายอากาศสะอาด พร้อมทั้งบูรณาการการแก้ปัญหากับประเทศเพื่อนบ้าน ส่งผลให้บางพื้นที่ ที่เคยมีปัญหาก็คลี่คลายลง เช่น เชียงใหม่ แต่ยังมีหลายจังหวัดที่น่าเป็นห่วงเช่น ปทุมธานี กรุงเทพฯ นนทบุรี นครปฐม สมุทรสาคร และสมุทรปราการ เป็นต้น จึงขอย้ําให้ประชาชนดูแลสุขภาพ และสวมหน้ากากอนามัยเพื่อป้องกันการสูดฝุ่นพิษ หรืออากาศที่มีค่า PM 2.5 สูง หรือหากมีอาการผิดปกติแนะนําให้พบแพทย์
รัฐบาลไทย-ข่าวทำเนียบรัฐบาล-เตรียมขับเคลื่อน “ธรรมนูญสุขภาพ” ในสถานศึกษา สร้างค่านิยม “คนรุ่นใหม่ ไม่เอาบุหรี่ไฟฟ้า”
วันจันทร์ที่ 29 มกราคม 2567
เตรียมขับเคลื่อน “ธรรมนูญสุขภาพ” ในสถานศึกษา สร้างค่านิยม “คนรุ่นใหม่ ไม่เอาบุหรี่ไฟฟ้า”
.....
เตรียมขับเคลื่อน “ธรรมนูญสุขภาพ” ในสถานศึกษา สร้างค่านิยม “คนรุ่นใหม่ ไม่เอาบุหรี่ไฟฟ้า”
.
กระทรวงศึกษาธิการ เร่งจัดทํา “ธรรมนูญสุขภาพของนักเรียน” เพื่อเป็นข้อปฏิบัติให้โรงเรียนนําไปใช้ในการออกแบบกฎระเบียบ และเตรียมจัดประชุมปฏิบัติการเพื่อขับเคลื่อนนโยบายสู่การปฏิบัติในสถานศึกษา ให้หน่วยงานระดับพื้นที่ที่กํากับดูแลสถานศึกษา เป็นพี่เลี้ยงให้สถานศึกษาในการพัฒนาและขับเคลื่อนธรรมนูญ
.
อยากให้มีกิจกรรมดูแลสุขภาวะนักเรียนและครู เพื่อสร้างเสริมความรู้ และให้โรงเรียนตระหนักถึงความสําคัญในการดูแลนักเรียนและบุคลากรทุกคน เด็กและวัยรุ่น มีปัญหาสุขภาพจิตเพิ่มมากขึ้น ปัญหาสารที่เป็นอันตราย เช่น บุหรี่ไฟฟ้า ซึ่งหาง่ายและอาจเกิดพฤติกรรมเลียนแบบจากกลุ่มเพื่อนหรือสังคม ที่ผ่านมาได้สั่งการทุกสถานศึกษาให้สร้างความรู้ความเข้าใจเกี่ยวกับภัยจากบุหรี่ไฟฟ้า มีการห้ามสูบในสถานศึกษาเช่นเดียวกับบุหรี่ธรรมดา ผู้บริหารและครูต้องตรวจตราอย่างเคร่งครัด เพื่อปกป้องคุ้มครองเด็กและเยาวชน
.
ฝากทุกคนร่วมกันจัดงานหรือกิจกรรมสร้างการรับรู้และกระตุ้นให้สังคมตื่นรู้ ร่วมกันสอดแทรกความรู้ให้คนแต่ละช่วงวัยรู้เท่าทันการเสพติด รับรู้ถึงอันตราย รวมทั้งการตลาดของบุหรี่ไฟฟ้า เพื่อสร้างค่านิยมคนรุ่นใหม่ไม่เอาบุหรี่ไฟฟ้า
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ทส.”  จัดพิธีส่งมอบตราสัญลักษณ์งานเฉลิมพระเกียรติฯ พิธีมหามงคลเฉลิมพระชนมพรรษา 6 รอบ 28 กรกฎาคม 2567 แก่หน่วยงานในสังกัด พร้อมใจร่วมแสดงความจงรักภักดี
วันจันทร์ที่ 29 มกราคม 2567
“ทส.”  จัดพิธีส่งมอบตราสัญลักษณ์งานเฉลิมพระเกียรติฯ พิธีมหามงคลเฉลิมพระชนมพรรษา 6 รอบ 28 กรกฎาคม 2567 แก่หน่วยงานในสังกัด พร้อมใจร่วมแสดงความจงรักภักดี
“ทส.”  จัดพิธีส่งมอบตราสัญลักษณ์งานเฉลิมพระเกียรติฯ พิธีมหามงคลเฉลิมพระชนมพรรษา 6 รอบ 28 กรกฎาคม 2567 แก่หน่วยงานในสังกัด พร้อมใจร่วมแสดงความจงรักภักดี
“ทส.” จัดพิธีส่งมอบตราสัญลักษณ์งานเฉลิมพระเกียรติฯ พิธีมหามงคลเฉลิมพระชนมพรรษา 6 รอบ 28 กรกฎาคม 2567 แก่หน่วยงานในสังกัด พร้อมใจร่วมแสดงความจงรักภักดี
วันที่ 29 มกราคม 2567 เวลา 11.00 น. พล.ต.อ.พัชรวาท วงษ์สุวรรณ รองนายกรัฐมนตรีและ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ให้แก่หัวหน้าส่วนราชการในสังกัดกระทรวงฯ ทั้ง 15 หน่วยงาน โดยมี นายจตุพร บุรุษพัฒน์ ปลัดกระทรวงฯ พร้อมผู้บริหารระดับสูง ร่วมเป็นเกียรติในพิธี ณ ห้องแถลงข่าว ชั้น 1 กระทรวงทรัพยากรธรรมชาติและสิ่งแวดล้อม เพื่อให้แต่ละหน่วยงานในสังกัดกระทรวงฯ นําตราสัญลักษณ์ไปประดับที่หน่วยงานของตน ตลอดจนเพื่อเป็นการเผยแพร่ประชาสัมพันธ์ให้ประชาชนได้รับรู้และร่วมเป็นส่วนหนึ่งในการจัดกิจกรรมเฉลิมพระเกียรติฯ อีกทั้งเป็นการร่วมแสดงความจงรักภักดีและน้อมสํานึกในพระมหากรุณาธิคุณของพระองค์ท่าน ที่ทรงมีต่อพสกนิกรชาวไทยทุกหมู่เหล่าอย่างหาที่สุดมิได้
โดยในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ขอเชิญชวนหน่วยงานทั้งภาครัฐ และเอกชนทุกหน่วยงาน ร่วมจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ ตกแต่งสถานที่ประดับพระบรมฉายาลักษณ์ ประดับธงชาติไทยคู่กับธงตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 พร้อมประดับผ้าระบายสีเหลืองร่วมกับผ้าระบายสีขาว ตามอาคาร สถานที่ของหน่วยงาน บ้านเรือนและจัดการลงนามถวายพระพรภายในหน่วยงานหรือทางเว็บไซต์ ตลอดทั้งปี 2567 เพื่อร่วมเป็นส่วนหนึ่งในการจัดกิจกรรมเฉลิมพระเกียรติฯ เนื่องในวาระมหามงคลนี้